Rəfail Həsənov

Rəfail Həsənov () — Bakı Dövlət Universitetinin Sosiologiya kafedrasının müdiri (2019), sosiologiya elmləri doktoru, professor.

 Həyatı 
R.M.Həsənov 12 noyabr 1962-ci ildə Bakı şəhərində ziyalı ailəsində anadan olmuşdur. 1979-cu ildə Bakı şəhərinin 190 saylı məktəbini bitirdikdən sonra Kazan Dövlət Pedaqoji İnstitutunun Tarix-fililogiya fakültəsinin tarix, ictimaiyyətşünaslıq və ingilis dili şöbəsinə daxil olmuş və 1985-ci ildə oranı bitirmişdir. 1989-cu ilədək Kazan şəhərində peşə məktəbi və texnikumda komsomol komitəsinin azad katibi olmuş, orduda hərbi xidmət keçmişdir. 
1994-cü ildə “Şəxsiyyət azadlığı və ictimai məsuliyyət” mövzusunda namizədlik dissertasiyasını, 2004-cü ildə isə “Transformasiya şəraitində vətəndaş cəmiyyətinin formalaşması” mövzusunda doktorluq dissertasiyasını müdafiə etmişdir. 
1998-ci ildən BDU-nun Sosiologiya kafedrasında dosent vəzifəsində çalışır. 2011-ci ildən həmin kafedranın professorudur. 

O, 2002-ci ilin avqustundan Harvard Universitetinin Mərkəzi Avrasiya Tədqiqatlar Mərkəzinin (CESS), 2012-ci ildən bu günə kimi ABŞ-nin Merivud Universitetində yerləşən Yaxın Şərqdə Dövlət İdarəçiliyi və Siyasəti Assosiasiyasının (AMEPPA) və 2019-cu ildən Ümumdünya Sosiologiya Assosiasiyasının üzvüdür.

100-ə yaxın elmi məqalənin, 1 monoqrafiyanın, 2 kitabın, 2 dərs vəsaitinin və 1 dərsliyin  müəllifidir. Xaricdə çıxan nüfuzlu jurnallarda məqalələri dərc olunmuşdur.

Ailələdir, 3 övladı var.

 Təhsili və elmi adları 
 1985-ci ildə Kazan Dövlət Pedagoji İnstitutunun tarix-filologiya fakültəsinin tarix, ictimaiyyətşünaslıq və ingilis dili şöbəsini bitirib.  
 1994-cü ilin yanvar-iyul aylarında Bakıda Britaniya Şurasının sponsorluğu ilə Nottingem Trent Universitetinin Biznes Fakültəsinin hazırlıq kursunu bitirib.   
 1994-cü ildə Fəlsəfə elmləri namizədi elmi dərəcəsini almışdır.  
 2006-cı ildə Sosiologiya elmləri doktoru elmi dərəcəsini almışdır.  
 2011-ci ildə professor elmi adını almışdır.

 Əmək fəaliyyəti	 
 1980-1985 - KDPİ-nin tələbəsi
 1986-1988 - Kazan şəhərində gənclər təşkilatında çalışmışdır. 
 1989-1997 - Azərbaycan Dövlət Neft Akadem-nın “Politologiya” kaf-nın baş laborantı;
 Azərb. Respub. Sosioloji Tədqiqatlar Mərkəzində mühəndis-sosioloq; Xəzər universitetində “Fəlsəfə və sosial elmlər” kafedrasının müdiri və “Sosial elmlər və  hüquq” fakültəsinin dekanı vəzifələrində çalışmışdır. 
 1998 - Bakı Dövlət Universitetində Sosiologiya kafedrasının dosenti.
 2011 - Bakı Dövlət Universitetində Sosiologiya kafedrasının professoru.
 2006-2008 - Azərbaycan Dillər Universitetində Təhsilin Qiymətləndirilməsi və 
 Sosial Tədqiqatlar Mərkəzinin direktoru (yarım ştat).      
 2009-2012- Bakı Dövlət Universitetinin Beynəlxalq elm və təhsilə inteqrasiya 
 departamentinin üzvü (tam ştatda)
 2014-2015 - Azərbaycan Respublikasının Prezidenti yanında Bilik Fondunun
 aparat  rəhbəri (müşavir).
 2017 – bu günədək "Metafizika" beynəlxalq fəlsəfi və fənlərarası araşdırmalar jurnalının ilk sayından jurnalın redaksiya heyətinin üzvüdür.
 2019 – bu günədək - Bakı Dövlət Universitetində “Sosiologiya” kafedrasının müdiri, professor

 Tədqiqat sahəsi və tədris etdiyi fənlər 
Keçid dövründə vətəndaş cəmiyyəti quruculuğu, tranzitologiya və Azərbaycanda demokratikləşmə problemləri.
 Sosiologiya tarixi
 Sosioloji tədqiqatların metodologiyası və metodları

 Seçilmiş əsərləri 
 Трансформационные процессы и проблема национальной безопасности в Азербайджане. Баку, «Инфо», 2003 (совместно);
 Формирование гражданского общества в условиях трансформации. Баку,«Kitab aləmi», 2003;
 Sosiologiya. Dərs vəsaiti. Bakı, 2003 (həmmüəllif);
 Ислам в общественно-политической жизни современного Азербайджана. «Социологические исследования». №3, 2003 (Москва), s.96-101;
 Проблемы демократизации: формирование гражданского общества в Азербайджане. «Azərbaycan Milli Elmlər Akademiyasının Xəbərləri. Tarix, Fəlsəfə, Hüquq Seriyası». №5-6, 2005, s.54-66;
 Social Capital, Civic Engagement and the Performance of Local Self-Government in Azerbaijan. ‘Nationalities Papers’, UK, Volume 37 Issue 1 January 2009, pp. 89–114. 
 Siyasi soisologiya. Ali məktəb tələbələri üçün dərs vəsaiti. Bakı, 2010. 
 Mediation as an important factor in the formation of civil society institutions. European science review. № 11-12 2014, Vienna, November-December, pp. 53–55
 Sosial siyasət. Ali məktəblərin bakalavr pilləsi üçün dərslik. Bakı, 2016.

 Beynəlxalq proqram və qrantlar 
 USİA və ACTR/ACCELS tərəfindən təşkil edilmiş RSEPF proqramı çərçivəsində post-doktor elmi tədqiqat layihəsi. ABŞ, İndiana Universiteti (Sentyabr 1994 – mart 1995).
 Vətəndaş Təhsili Proqramı Tərtibi üzrə qrant. ABŞ, Montana Dövlət Universiteti (Sentyabr – noyabr 2000).
 Açıq Cəmiyyət İnstitutunun Dəstək Fondu tərəfindən elan edilmiş elmi tədqiqat layihəsi (Group RSS program of the Open Society Support Foundation)  Qrant (# 2086/863/2000)                (2000 – 2002)  
 Açıq Cəmiyyət İnstitutu və Təhsil Nazirliyinin ali məktəblər üçün “Sosiologiya” dərsliyinin hazırlanması üzrə elan etdiyi müsabiqənin qalibi (2001-2002) 
 Almaniya Akademik Mübadilə Xidməti (DAAD) tərəfindən elan edilmiş müsabiqənin qalibi. İ. V. Göte adına Frankfurt-Mayn universitetində elmi tədqiqat işi (İyul- Sentyabr 2002).
 Açıq Cəmiyyət İnstitutu FDFP Proqramının qalibi. ABŞ, Braun universiteti. (2003).
 Açıq Cəmiyyət İnstitutu FDFP Proqramının davamı. ABŞ, Braun universiteti. (2005) 
 Açıq Cəmiyyət İnstitutu FDFP Proqramının davamı. ABŞ, Braun universiteti. (2007) 
 Avrasiya Fondu - Qafqaz Resurs və Tədqiqat  Mərkəzinin Tədqiqat Layihəsi (07/2007 - 04/2008).
 BDU-nun “Universitetdaxili 50+50” qrantının qalibi (12/2010 - 08/2011).
 Ural Federal Universitetinin (Rusiya Federasiyasının) II kurs magistrləri üçün “Layihələrin idarə edilməsində keyfiyyət metodları” mövzusunda 12 saatlıq on-line rejimində (skaypla) mühazirə (Müqavilə №3.1.1.4; 2 dekabr, 2013).
 Litva Respublikasının Vilnyus şəhərində yerləşən Litva Pedaqoji Universitetində II-V/2015-ci il, Yaz semestrində "Azərbaycan multikulturalizmi" fənnini ingilis dilində tədrisi (Azərbaycan Respublikasının millətlərarası, multikulturalizm və dini məsələlər üzrə Dövlət müşavirliyi xəttilə).
 Almaniya Akademik Mübadilə Xidməti (DAAD) tərəfindən elan edilmiş müsabiqənin qalibi. İ.V.Göte adına Frankfurt-Mayn universitetində elmi tədqiqat işi (İyun - Avqust 2017).

 Konfranslar 
 Harvard Universitetində 2003-cü ildə keçirilən konfrans.  
 "Qloballaşma şəraitində mədəniyyətlərin qarşılıqlı təsiri" mövzusunda beynəlxalq konfrans.  15-16 iyun, 2009. Moskva.  
 "Qloballaşma şəraitində mədəniyyətlərin qarşılıqlı təsiri" mövzusunda beynəlxalq konfrans.  29-30  iyun, 2010. Bakı.  
 Balkan ölkələrinin III Təhsil konfransı. 5-7 may, 2010. Ədirnə, Türkiyə.   
 Qloballaşma şəraitində mədəniyyətlərin qarşılıqlı təsiri. Beynəlxalq konfransın materialları. Moskva, 15-16 iyun, 2009// “Azərbaycanda ali təhsil sahəsində islahatlar: problemlər və perspektivlər.” Moskva, 2010. Səh. 489-494.  
 Beynəlxalq elmi-praktiki konfrans (Bakı, 3 iyul, 2010). Kultroloqların II forumu: “Mədəni müxtəliflik sosial-siyasi dəyər kimi” // “Azərbaycan Respublikasının xarici siyasətinin humanitar aspektləri.” Moskva, 2011. Səh. 29-35.  
 "Qloballaşma şəraitində mədəniyyətlərin qarşılıqlı dialoqu". Bakı Forumunun Materialları. // “Qloballaşma və Azərbaycanın milli-mədəni inkişaf problemləri”  Moskva. “Kanon” nəşriyyat evi, 2012. Səh. 444-447.  
 İnstitutlar və sahibkar davranışı”. Beynəlxalq elmi-praktiki konfransın materialları. // “Davamlı inkişaf: problemlər və perspektivlər”. Bakı, 2019. Səh. 127-130.   
 "Orta sinif və onun Azərbaycanda formalaşması xüsusiyyətləri”. Sosial Elmlər üzrə Birinci Beynəlxalq Konqres.  Üfüq Universiteti. Ankara, Türkiyə. 8-14 Fevral 2021.

 Digər fəaliyyətlər 
 Mərkəzi Avropa Universitetində (Macarıstan, Budapeşt) Sosiologiya üzrə keçirilən sessiyanın iştirakçısı (29/11 - 04/12 2004);
 Dünya Bankının "İrriqasiya paylanma sistemi və layihənin idarə olunmasının yaxşılaşdırılması" mövzusunda keçirdiyi treninqdə qısa müddətli konsultant (30/09- 2010);
 2008-ci ilin iyun ayında Avropa Birliyinin TEMPUS proqramı çərçivəsində Polşanın Varşava Universitetində Təhsildə Keyfiyyətin Təminatı seminarında iştirak;
 DAAD tərəfindən müliyyələşdirilən "Euro Caucasus" layihəsinin II fazasının iştirakçısı. Saarland Universiteti, Saarbrükken, Almaniya. (1/IV - 31/V - 2011). "Beynəlxalq münaqişələrin həlli yolları" adlı tədris proqramının (kurrikulumun) hazırlanması.
 TEMPUS layihəsinin nümayəndələrinin görüşü. Brüssel, Belçika (12-13/XII - 2011).
 2012-ci ildən bu günədək AR Prezidenti yanında AAK-ın Fəlsəfə, Psixologiya, Siyasi elmlər və Sosiologiya üzrə Ekspert Şurasının üzvü, 2019-cu ildən isə həmin Şuranın sədr müavini. 
 2019-cu ildən bu günədək Azərbaycan Respublikası Elmi Tədqiqatların Əlaqələndirilməsi Şurasının Psixologiya və sosiologiya üzrə elmi şurasının üzvü.

 Mükafatlar 
 BDU-nun Sosial Elmlər və Psixologiya fakültəsinin Ən yaxşı müəllimi Fəxri Fərmanı ilə təltif. 2009-cu il. 
 Azərbaycan Respublikasi Təhsil Nazirinin 25 Noyabr 2019-cu il K-1768 nömrəli Əmri Ilə Azərbaycan Respublikasının “Bakı Dövlət Universitetinin 100 illiyi (1919-2019)” yubiley medalı ilə təltif.

 Elmi kadrlarin yetişdirilməsi 
 Fəlsəfə üzrə altı fəlsəfə doktoru yetişdirmiş, 4 elmlər doktorunun elmi məsləhətçisidir.

 İstinadlar